אופטיקנה

חטיבת השמיעה

בשנת 2007 הקימה החברה את חטיבת השמיעה. החטיבה הוקמה על בסיס ניסיון רב שנים בתחום הפרא-רפואי ומתוך מודעות גוברת לביקוש של חלק נכבד מלקוחות אופטיקנה במכשיר שמיעה כמוצר משלים למוצרי האופטיקה.
אופטיקנה מחזיקה בכלים ובידע מקצועי המקנים לה יתרון משמעותי במתן מענה כולל לקהל לקוחותיה. כחברה בעלת מודעות ויכולות שירות מהגבוהות בארץ מזה שנים רבות, השכילה אופטיקנה להבין את הצרכים הקיימים כיום בתחום השמיעה והפכה לשחקנית מרכזית בענף, מתוך רצון להפוך את התחום ללגיטימי, זמין ונגיש לקהל הלקוחות הישראלי, וכן להבטיח חווית קניה נעימה ואיכותית.
אופטיקנה היא אחת מספקיות מכשירי השמיעה הנבחרות של קופת חולים כללית. חברי קופת חולים כללית בעלי ביטוח מושלם זכאים לקבל מכשיר שמיעה ללא השתתפות עצמית בהתאם לתנאי הקופה.
עד היום חנכה אופטיקנה 15 מכוני שמיעה מקצועיים הממוקמים בסניפים השונים ברחבי הארץ, כאשר כל אחד מהם מאויש על ידי קלינאי תקשורת מוסמכים.
מכוני השמיעה של אופטיקנה כוללים ציוד מתקדם וחדרי שקט העומדים בתקנים הקפדניים ביותר, כולל תקן איזו 9001. מכוני השמיעה מעניקים שירותי בדיקת שמיעה מקיפה, ייעוץ לשיקום שמיעה, התאמה ומכירה של מכשירי שמיעה ואביזרי עזר
אופטיקנה היא משווקת מורשית של מכשירי שמיעה הטובים בעולם ומעודכנת בחידושים הטכנולוגיים האחרונים בעולם השמיעה

מוזיאון האופטיקה, משקפיים ותרבות חזותית

מוזיאון האופטיקה, משקפיים ותרבות חזותית הוקם על ידי משפחת רסין והוא הראשון מסוגו בארץ. המוזיאון ממוקם במתחם שרונה בתל אביב. מציג תערוכה מרהיבה החולשת על פני שלוש קומות המבנה, עם כ-300 פריטי אספנות המספרים את סיפורו של עולם האופטיקה, סיפור המשלב היסטוריה, אמנות ואופנה.
כמקום בו ראיה, אופטיקה ועיצוב נפגשים, המוזיאון מארח מפגשים ופעילויות העוסקים בנושאים הללו, הרצאות, סדנאות וסיורים פרטיים. לאתר המוזיאון
כמו כן, במתחם פועל חדר בריחה ייחודי עם תעתועי אופטיקה ברוח המותג. לאתר חדר הבריחה

ערכי החברה

מקצוענות.
אופטיקנה שמה לעצמה כמטרה להיות הטובה ביותר בכל תחום בו היא פועלת, ובמסגרת כך מעסיקה עובדים בעלי רמה אישית גבוהה וכישורים מתאימים.
באופטיקנה פועלים אופטומטריסטים בעלי רישיון משרד הבריאות בלבד. מחלקת ההדרכה באופטיקנה אחראית על מתן הכשרות מקצועיות לאופטומטריסטים אשר עוברים הדרכות רבות הן בארץ והן בחו"ל, ומשתתפים בכנסים הנחשבים בתחום.
מדי שבוע מגיעים אופטומטריסטים, מנהלי סניפים ואנשי שירות מכל רחבי הארץ למטה החברה, שם הם עוברים את ההכשרות ומתעדכנים בחידושים האחרונים בתחום.
כפועל יוצא מכך, הצליחה אופטיקנה להגיע להישגים גבוהים ולמתג את עצמה כרשת האופטיקה החזקה והמובילה בישראל.
שירות
אופטיקנה רואה במשקפיים אמצעי לביטוי עצמי של המשתמש ומעניקה לכל לקוח חווית רכישה נעימה ומהנה. אחד הדגשים החשובים ביותר באופטיקנה הוא שיפור מתמיד בשירות לקוחות.
באופטיקנה מאמינים בשירות איכותי, מקצועי, זמין ומקיף ללקוחות. אנו מזמינים את לקוחותינו לבדוק שוב ולהתייעץ עם טובי המומחים שלנו עד לשביעות רצונם המוחלטת וללא הגבלת זמן.
קודי השירות של אופטיקנה הם: מתן מענה מקצועי ללקוחות, הענקת יחס אישי, סובלני ואדיב, עמידה בזמני השרות המוגדרים והענקת חווית רכישה נעימה ומספקת.
חדשנות
אופטיקנה מקפידה להתעדכן בשינויים הטכנולוגיים בארץ ובעולם ולעמוד בחזית הקדמה, מתוך מגמה מתמדת של שדרוג והתייעלות. במסגרת כך, פועלים באופטיקנה אנליסטים ואנשי מחקר ופיתוח של כל העדשות המשווקות ברשת. כמו כן, במפעל אופטיקנה ניתן למצוא את המכשור המתקדם ביותר בעולם.
ייצור
כל עדשות הייצור באופטיקנה מיוצרות ב- SEIKO שבגרמניה, מותג הנוסד בשנת 1881 ביפן, ובשנת 1942 נכנס לתחום האופטיקה.
SEIKO המובילה בתחום העדשות והציפויים, מבחינת הייצור ומבחינת פיתוח טכנולוגיה חדשנית אשר צועדת עם הקדמה. המותג הוא דגל לדיוק ומקצוענות ולכן החיבור עם אופטיקנה הוא טבעי.
ניידת אופטיקנה
ניידת אופטיקנה מורכבת מאנשי צוות מוסמכים ומקצועיים, בהם אופטומטריסטים בהכשרת משרד הבריאות ונציגי מכירות בעלת תודעת שירות גבוהה.
הניידת מאובזרת בציוד בדיקה מתקדם ביותר בתחום האופטומטריה ומשמשת כחנות לכל דבר, אשר מציעה קולקציה רחבה ומעודכנת של משקפי שמש, משקפי ראיה ועדשות מגע.
הניידת מציעה את שירותיה בכל רחבי הארץ, מגיעה למקומות עבודה/ יישובים/ קיבוצים/ בסיסים צבאיים/ בתי אבות ובמקרים יוצאי דופן אף לבית הלקוח. קיומה של הניידת הוא פועל יוצא של ערכיה של אופטיקנה לשמירה על זמינות גבוהה ומתן יחס אישי. בהתאם לכך, בניידת אופטיקנה אנו מציבים את הסטנדרטים הגבוהים ביותר לשרות הלקוח. המחירים בימי הביקור של הניידת מיוחדים ואטרקטיביים.
אודות מאיר רסין, בעלים ויו"ר חברת אופטיקנה:
מאיר רסין, הוא דור שני לאופטומטריסטים, בעל תואר ראשון ושני באופטומטריה מאוניברסיטת קלן בגרמניה. בשנת 1975 החל לעבוד בוועדה הרפואית לצוות אוויר במרכז לרפואה תעופתית של חיל האוויר. במהלך עבודתו גרם לפריצת דרך משמעותית בתיקון ראייה אצל טייסים ובהכוונתו נקבעו סטנדרטים חדשים להתאמת עדשות מגע לטייסים.
לאחר התמחות של כעשר שנים בשירותי אופטומטריה בקליניקה פרטית ויצירת מוניטין רב, יצא רסין לדרך חדשה וייסד את אופטיקנה, במטרה להוביל את שוק האופטיקה בישראל תוך מקצוענות ללא פשרות.
אודות אלרועי תורג'מן, מנכ"ל אופטיקנה:
יליד שנת 1980, רואה חשבון מוסמך, בוגר תואר ראשון בכלכלה וחשבונאות של אונ' בר-אילן.
את התמחותו ערך במשרד רואה החשבון קסלמן וקסלמן (PWC) ובעבר כיהן בתפקידי כספים בגופים נוספים.
החל את עבודתו בחברה בשנת 2013.

היסטוריה

הרשת הוקמה בשנת 1988 על ידי שרית ומאיר רסין, אופטומטריסט במקצועו. החנות הראשונה הוקמה בדיזנגוף סנטר.
בשנת 2005 החלה אופטיקנה לייצא לחו"ל את מותגי הבית של הרשת, ומ-2006 הרשת החלה למכור לחנויות עצמאיות פרטיות בישראל את מותג הבית KOYA, ומותגים בינלאומיים אחרים שהרשת ייבאה ביבוא מקביל לישראל.
בשנת 2007 נכנסה הרשת לתחום עזרי השמיעה, בלמעלה מ-15 סניפי אופטיקנה מופעל מכון שמיעה.
בשנת 2011 פתחה הרשת מכללה להכשרת אופטיקאים ואקוסטיקאים, אך סגרה אותה בשנת 2016.
בשנת 2013 השיקה הרשת את מותג הצעירים SEVEN בעל מראה צעיר ומגוון הכולל 4 קולקציות בשנה במחיר נגיש לכל כיס.
בשנת 2016 נפתח במתחם שרונה "מוזיאון אופטיקנה" העוסק בעולם האופטיקה, שהוקם על ידי בעל הרשת. המוזיאון כולל 350 פריטים הקשורים לתחום זה. כמו כן, במתחם פועל חדר בריחה ייחודי עם תעתועי אופטיקה ברוח המותג.
נכון לשנת 2019 הרשת מפעילה 81 סניפים בישראל וסניף אחד בלימסול, קפריסין.
החל משנת 2018 הרשת מקדמת כחלק מהפעילות החברתית שלה אחת לשנה חלוקת משקפי ראיה לילדים חינם.  "אנו מקדישים את הפעילות החברתית השנתית שלנו למען הגדלת המודעות לחשיבות בדיקות ראייה בקרב ילדים". מסביר אלרועי תורג'מן, מנכ"ל רשת אופטיקנה. "אנו מאמינים שלכל אחד מגיעה הזכות ליהנות מראייה טובה ובריאה, בטח ובטח ילדים שלרוב אינם יודעים להצביע על בעיית הראיה שלהם. אנו גאים להוביל את המהלך הזה ומקווים שהוא יגרום לאלפי הורים לילדים שסובלים מליקוי ראייה לאבחן ולטפל בבעיה בזמן".

הגשת בג"ץ

בשנת 2005 עתרה הרשת לבג"ץ בשיתוף עם מועצת האופטומטריסטים, על מנת שיורה לאסור מכירת עדשות מגע ללא מרשם רופא עיניים או אופטומטריסט. העתירה נדחתה אך בעקבותיה בג"ץ הורה למשרד הבריאות להסדיר את נושא מכירת עדשות המגע בתקנות. ועדה שהקים משרד הבריאות המליצה כי מכירת עדשות מגע ללקוח, תתבצע רק בצמוד למרשם.